Document ID: 31994R2019

KOMISSION ASETUS (EY) N:o 2019/94,
annettu 2 päivänä elokuuta 1994,
maissitärkkelyksen valmistuksen jätetuotteiden tuonnista Amerikan yhdysvalloista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1866/94(2), ja erityisesti sen 9 artiklan 2 kohdan,
sekä katsoo, että
GATT-sopimuksessa Euroopan yhteisö ja Amerikan Yhdysvallat sopivat selventävänsä maissitärkkelyksen valmistuksen jätetuotteiden tariffin määritelmän; yhteisöön tuotaessa nämä tuotteet analysoidaan laboratoriossa, jotta saadaan selville niiden määritelmän mukaisuus; Amerikan Yhdysvaltojen maatalousosaston Federal Grain Inspection Service (FGIS) ja Amerikan kosteapuristeteollisuus vakuuttavat, että Amerikan viranomaisten säännöllisessä valvonnassa näiden tuotteiden tuonti Amerikan Yhdysvalloista yhteisöön on sovitun määritelmän mukaista,
mukaan liitettävien todistusjärjestelmän perusteella, jolla varmistetaan Amerikan Yhdysvalloista tulevan tuonnin määritelmän mukaisuus, olisi jatkettava Amerikan Yhdysvalloista tulevien tuontituotteiden, joihin on liitetty edellä mainitut todistukset, sekä kaiken muun maissitärkkelyksen valmistuksen jätetuotteiden tuonnin tavanomaista valvontaa,
jäsenvaltioiden säännölliset ilmoitukset komissiolle todistusten varaisten tuontituotteiden määrästä ja arvosta kuuluu niihin Amerikan Yhdysvaltojen kanssa sovittuihin asioihin, joiden avulla voidaan seurata tehokkaammin edellä mainitun sopimuksen soveltamista, ja
vilja-alan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1 Amerikan Yhdysvalloista yhteisöön tuotujen CN-koodiin 2303 10 19 kuuluvien maissitärkkelyksen valmistuksen jätetuotteiden määritelmän mukaisuus on tarkastettava laboratoriotarkastuksella sellaisten lähetysten osalta, joihin ei ole liitetty FGIS:n antamaa todistusta ja Amerikan kosteapuristeteollisuuden antamaa todistusta, tämän asetuksen liitteen mukaisesti.
2 Amerikan Yhdysvalloista tulevat lähetykset, joihin on liitetty nämä kaksi todistusta, sekä kaikista muista kolmansista maista tulevat lähetykset joutuvat tavanomaisiin tuontitarkastuksiin.
2 artikla
Ennen kunkin kuukauden loppua jäsenvaltioiden on ilmoitettava komissiolle edellisessä kuussa CN-koodiin 2303 10 19 kuuluvien ja 1 artiklan 1 kohdassa tarkoitettujen soveltuvuustodistusten nojalla tuotujen tuotteiden määrä ja arvo.
3 artikla
Tämä asetus tulee voimaan 8 päivänä syyskuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä elokuuta 1994.

Labels: 8
3
17
18